Otto Harder

Otto «Tull» Harder (født 25. november 1892 i Braunschweig, død 4. März 1956 i Hamburg) var en tysk fotballspiller og medlem av SS som deltok både i første- og andre verdenskrig. I sistnevnte var han fenrik i Waffen-SS.

Han ble etter krigen dømt til 15 års fengsel for krigsforbrytelser, men ble løslatt etter noen få år i fengsel.

Harder begynte først karrieren med friidrett i Altonaer FC von 1893, men som fotballspiller begynte han i Hohenzollern Braunschweig, før han etter ett år dro til Eintracht Braunschweig. Harder fikk kallenavnet «Tull» etter at Tottenham Hotspur kom på besøk. Tottenhams Walter Tull, en av de første profesjonelle sorte spillerne i engelsk toppdivisjon, lærte dem en del dribletriks som Harder tok med seg videre på klubblaget.Roger Repplinger: Leg dich, Zigeuner: Die Geschichte von Johann Trollmann und Tull Harder, e-bok, Piper Verlag 2012 (papirutgaven 2008) Nettopp disse triksene og hans dyktige soloprestasjoner ble Harders varemerke. Harder ble stadig mer populær hos tilhengere, og hans tur til Hamburg 1888 ble delvis sabotert slik at han spilte et år til i Eintracht Brauschweig.

Deretter brøt første verdenskrig ut, og Harder tjenestegjorde ved fronten, der han vant Jernkorset av 1. og 2. klasse.Otto Harder  Offenes Archiv Da han kom tilbake fra krigen, ble han med i Hamburger SV, som ble dannet ved sammenslåingen av Hamburg 1888 og to andre lag. Harder var da en av de beste tyske fotballspillerne i sin tid, og hadde stor suksess både på landslag og i klubblag. En rekke trofeer (tysk mester 1922, 1923 og 1928 som de høyeste) ble vunnet med ham i klubben, og han scoret 378 mål i sin tid i Hamburg, en rekord bare Uwe Seeler har passert i Hamburg.Otto "Tull" Harder - hsv 1887.de Harder ble så kjent at det ble laget en stumfilm om ham, «Der König der Mittelstürmer», med Paul Richter (som Tull Harper[sic]) og Aud Egede-Nissen i hovedrollene.Der König der Mittelstürmer (1927) - Internet Movie Database Harder spilte i klubben til 1931. Deretter trappet han ned i SC Victoria Hamburg.

Etter fotballen jobbet han som forsikringsmekler. I tillegg meldte han seg inn i NSDAP i 1932, og kort tid etter i SS.Die Raute unter dem Hakenkreuz - Volksbund.de, hentet fra Stimme & Weg nummer 2 2009, hentet den 24. mai 2014 I 1939 meldte Harder seg tidlig til fronten. Harder tjenestegjorde blant annet som fangevokter i Neuengamme konsentrasjonsleir. Denne leiren ble også Asbjørn Halvorsen plassert i, som fange. Det er imidlertid ikke bevist at Harder og Halvorsen befant seg i Neuengamme samtidig, og derfor er ikke myten om at de møttes som fangevokter og fange bekreftet.

Etter krigen ble Harder dømt for krigsforbrytelser. Straffen var 15 år, men han ble sluppet fri allerede fire år senere og fortsatte som forsikringsmegler. Han døde den 4. mars 1956.

 Meritter 
 Tysk mester: 1922, 1923 og 1928
 Andreplass: 1924
 Nordtysk mester: 1919, 1921, 1922, 1923, 1924, 1925, 1928, 1929
 Nordtysk cupmester 1926
 Nest mestscorende i Hamburger SV

 Referanser 

 Eksterne lenker 


Kategori:Personer fra Braunschweig
Kategori:Fødsler i 1892
Kategori:Dødsfall i 1956
Kategori:Tyske fotballspillere
Kategori:SS-offiserer
Kategori:Waffen-SS-personell
Kategori:Personell ved tyske konsentrasjonsleire
Kategori:Fotballspillere for Hamburger SV
Kategori:Fotballspillere for Eintracht Braunschweig
Kategori:Tyskere fra første verdenskrig
Kategori:Personer tilknyttet det tredje rike
Kategori:Mottakere av Jernkorset (1914)
Kategori:Tysk militærpersonell (Hæren i Keiserrike)
Kategori:Medlemmer av NSDAP (innmeldt 1925–1932)
Kategori:Tyskere dømt for forbrytelser begått under andre verdenskrig
Kategori:Tyskere dømt for krigsforbrytelser